ضيفي النهاردة في مصر الجديدة الحقيقة اه شخصية اه ثار بشأنها الجدل في الفترة الاخيرة لاسباب عديدة نحن من ذكرها في الوقت الحالي. انما انا تساءلت في برنامج مصر الجديدة. اين اختفى الشيخ حازم صلاح ابو اسماعيل؟ فالنهاردة افاجأ بانه امامي. فبارحب
لقبولك الدعوة. انا اللي سعيد جدا ان اخيرا آآ انا عارف ان حضرتك كان لك ظهور اعلامي اعتقد مع الزميل في رحاب الاستاز معتز ليلة سعيدة. الف الف شكر. انا الحقيقة آآ هبدأ آآ
في سؤال بطرحه دايما على نفسي آآ بعد الشعبية الكبيرة اللي حضرتك حققتها وبعض المواقف الاخيرة اللي اكيد آآ تعتبرك رقم مهم في في الحياة السياسية في في المجتمع المصري
آآ بس ده ما يمنعش انك آآ مريت بازمة ولا زلت تمر بها بعد استبعادك من سباق الرئاسة. موقفك دلوقتي ايه؟ انت بتمارس حياتك مواطن مصري دلوقتي ولا آآ مسألة استبعادك من الرئاسة مخلياك
آآ مركز قوي في انك تحاول ترجع للحياة ترد اعتبارك ما عرفش تسميها ايه يعني؟ ربنا يبارك فيك. اولا اشكرك جدا على اللقاء الجميل ده دايما لقاءات حضرتك جميلة الحقيقة. ربنا يخليك شكرا. احنا دلوقتي بنعد آآ انشاء حزب
مجود يعني دراسة متعمقة بحيث انه لا يتعرض لنفس الدرجة من الدرجات اللي بتعتني الاحزاب بصفة عامة من ان هي احزاب بتبقى فاترة فترة ما هياش مؤثرة ما هياش فاعلة
فاحنا بنحاول دلوقتي ان احنا نعد هذا الموضوع اعداد مجود جدا جدا وهناخد وقت احنا بنقدر انه يكون في حدود تلت شهور آآ لكن ينتهي الى حالة زي ما عملنا في الحملة الانتخابية وكان فيها هذا القدر من البريق او التوفيق
بنحاول انه ينشأ حزب يصبح حالة في تاريخ مصر مستقلة وواضحة وقوية ان شاء الله. تمام. الجانب ده الحقيقة هو اللي يمكن شاغلنا بصفة اساسية اكتر من اي حاجة. مم. لكن يضاف الى كده انه الانتخابات اسفرت عن انه في
كزا فصيل او كزا فريق واتضح لي بصورة اكتر مما كنت اتوقع كمان انهم الى حد كبير مش فاهمين بعض خالص يعني انا كنت بافاجأ احيانا باسئلة تأكدت ان سببها ان في حد مش فاهم التاني مطلقا
مم. فالحقيقة جانب التواصل الثقافي ده هيبقى فرع مهم جدا من العمل. ده اللي انا دلوقتي مشغول به بصفة عامة. يعني بتأسس حزب سياسي. نعم بالزبط. كويس اوي آآ حضرتك يعني ما فيش شك ان مسألة جنسية آآ والدة حضرتك رحمة الله عليها آآ كانت نقول ايه قاسم
المشترك والمحرك للاحداس اللي مرت بكم بمصر اه هل الشيخ حازم صلاح ابو اسماعيل معني باجلاء صورته لمن آآ يرى او من قد يتصور ان هو آآ لم يقدم الحقيقة كاملة لما راح رشح نفسه آآ لم آآ يراعي الشروط اللي حاططها لجنة
الرئاسة آآ في مسألة آآ آآ ترشيح اي مصري آآ نفسه لهزا المنصب الرفيع. نعم. آآ هل انت اولا انا خليني اجاوب حضرتك اجابة اه يعني اه من منطلق اللقاء اللطيف ده ان شعوري النفسي بان اللقاء يعني محبب الي. الحمد لله. انا شخصيا
حازم صلاح ابو اسماعيل اصلا غير معني بهزا ما يهمنيش خالص اه. ولكن انا دلوقتي ورايا او معي ناس جايز يكونوا بمئات الالاف او اكثر. هم. كلهم متعلقين انهم لازم المسألة تبقى ثابتة عندهم. اه. وبالتالي انا معني لهم. ولزلك احنا
عندنا قضيتين ولابد ان احنا نوصل فيهم. بس انا عايز اقول لحضرتك ان انا تعاملت في هزا الموضوع تعامل من من افضل ما يكون. اول ما طلعت المسألة شائعة فقط مجرد كلام وشائعة
وخفت انه يحصل انه لجنة الانتخابات الرئاسية وخصوصا دي لجنة بتاخد قرارات ما حدش يقدر يتكلم معها ازا خدت اي قرار عملت ما يفعله الرجل الكفء القوي المحدد. وذهبت مباشرة الى القضاء
الاول قلت له ايها القضاء انا رايح لجنة الانتخابات الرئاسية واخشى منهم انهم يتهموا او انهم يدعوا ان والدتي قد سبق ان حملت الجنسية الامريكية فلو سمحت اعطني حكما قضائيا يقول
ان السيدة فلانة لم يسبق قط انها حملت الجنسية الامريكية ويكون هزا الحكم حجة مش على وزير الداخلية فقط ولا علشان يصدر شهادة فقط وانما على لجنة الانتخابات الرئاسية وعلى وزير الداخلية وعلى وزير الخارجية اللي بيتلقى المكاتبات الاجنبية من امريكا وغيرها
وصدر الحكم القضائي بالمعنيين ان السيدة فلانة لم يسبق ابدا ان حملة الجنسية الامريكية وانه ده في مواجهة الجهات التلاتة حجة عليهم. مم هذا الكلام لا يفعله الا شخص يقف على ارض ثابتة واثق من من خطواته فاهم هو بيعمل ايه
لما صدر الحكم صدر الساعة اتناشر او حداشر بالليل يوم الاربع ذهبت به يوم الخميس الى اللجنة. وانا قوي وفي يميني حكم قضائي اللي حصل من غير حكم ولا قرار؟ حكم
حكم محكمة القضاء الاداري ولزلك انا زعلت من النخبة وزعلت من الجماعة اللي بيدعوا ان هم محافظين على القواعد الدستورية ليه لانه عمدا عند كثيرين وغفلة عند بعضهم كأن البنيان الدستوري لمصر ما اتهزش ما اتضربش في الصميم. انا معي حكم قضائي
وصابر عليهم ومع زلك حتى بعض اساتزة القانون حب يتجاوزه والمستندات اللي عرضتها لجنة الانتخابات الرئاسية وعرضتها زي داتا شو عملت لها مؤتمر صحفي هي نفس المستندات اللي عرضت على القاضي. والقاضي كتب ست سبع اسطر من اروع ما يكون في حكمه
المستندات دي لا تساوي شيئا ولا ترقى ان تصل الى امام القضاء وهي ساقطة ومهدرة ولا عبرة بها ولا قيمة لها. اصل انا لو حضرتك تصححني لو انا مخطئ اللي فاكره ان الحكم كان بيلزم وزارة الداخلية
بانها تقدم آآ ما معناه او ما يثبت ان السيدة والدتك آآ انها آآ يعني انها حاصلة على جنسية اخرى غير الجنسية المصرية لا لا الحكم منطوقه كده انه حكم هي عن الاول خليني اضرب لحضرتك المثل اللي يوضح الموضوع
افترض ان في مواطن مصري رايح يحج وزير الداخلية منعه من السفر وقال له انت ما ينفعش تسافر لان عندك مرض معدي طبقا لشهادة وزارة الصحة. هم وممنوع سفر اللي عندهم مرض معدي
بيرفع المواطن ده بيرفع قضية على اتنين على وزير الصحة وعلى وزير الداخلية. يقول يا محكمة قولي لي في مواجهة وزير الصحة انه ما يدينيش ما يقولش ان انا عندي مرض معدي وبناء عليه الزمي وزير الداخلية بانه يسمح لي بالسفر. ده اللي
بالزبط الحكم قال ثبت لدى المحكمة انه لا يوجد اي شيء يفيد في سجلات الدولة في سجلات وزارة الداخلية في اي مستندات مقدمة لا يوجد اي شيء البتة يفيد ان السيدة فلانة سبق ان حصلت او حملت الجنسية الامريكية
وبناء عليه حكمت المحكمة بالزام وزير الداخلية بانه يصدر لي انا شهادة رسمية تفيد مضمونها ان السيدة فلانة لم يسبق ان حملت جنسية اجنبية. بالزبط. حازم فيه ملايين المصريين وملايين الناس في العالم بيحصلوا
جنسيات اجنبية دون ان يخطروا وزارات الداخلية في بلادهم. طبعا بس يقوم بقى ايه يتقال يعني يظهر الدليل على كده. اه. عشان انا اعرف. يظهر الدليل هو ايه؟ اللي هو جواز السفر نفترض في هزه الحالة الامريكي. اللي هو الدليل بقى اللي اللجنة الرئاسية هتعتمد عليه ده. اه اه. لان اللجنة الرئاسية معتمدة
على ادلة اعتمدت على كلام فارغ كلام فارغ كلام فارغ القضاء نفسه قال التعبير ده. اه. هل ده كلام لا قيمة له. طب ليه حضرتك لم تخطب لك فكرة انك تقاضي
الامريكان تقاضي امريكا وتلاقي هنا دعم لك في هزا الموضوع. اه الامريكان كانوا قدموا فعلا مستندات غير دقيقة. اه وهم لم يقدموا هم لم يقدموا وانا قابلت مساعد وزير الخارجية قال لي انا انا ومساعد وزير الخارجية وازعم ان انا تلقيت الاف من المكاتبات
الدبلوماسية ما فيش ولا مرة في مكاتبة دبلوماسية بالشكل ده مرت علي مطلقا. ولزلك انا حضرتك بتسألني سؤال رائع انه ليه انت ما فكرتش في مقاضاة هؤلاء الاجابة انه مدة الطعن طبقا لقانون الانتخابات الرئاسية اربعة وعشرين ساعة
اه. فكان قدامي اربعة وعشرين ساعة فقط. ما اقدرش انا اعمل اي اجراء الا اني اقدم الطعن الى لجنة الانتخابات الرئاسية. لانها بتستبعدني النهاردة وبيبقى قدامي لازم قبل هو الاصل انه تمانية واربعين ساعة طبعا لكن هم علقوا اعمالهم في اول اليوم اللي هو يوم الجمعة فاختصروا المدة حتى بصرف النظر
دلوقتي انا عامل كده. بصرف النزرة الترشح انا متأكد ان حضرتك انت لسة قايل ان اتباعك او يعني آآ مؤيديك آآ آآ طبعا. لان بيتهيأ لي الرأي العام من حقه عليك
انه يعني تجلى الحقيقة لكي يقطع الشك باليقين. انا الحقيقة عملت اللي حضرتك بتقوله ده دلوقتي. مم. رفعت دعوة ساعتها يعني بمجرد قضيتين مرفوعين فعلا لغاية دلوقتي القضية الاولى قدام القضاء المستعجل
لاثبات حالة ابقى قل له يا محكمة اديني حكم بان اللجنة دي لجنة الانتخابات الرئاسية وصفت المستندات باوصاف مش موجودة فيها وصفت الورق المقدم اليها وصف مش موجود اصلا محض افتراء
والقضية التانية خاصة بحالة الجنسية دي في مجلس الدولة والحقيقة ان احنا قابلنا رئيس محكمة رئيس محكمة القضاء المستعجل. الرجل في منتهى اللياقة ممتاز. قال انا مستعد اعقد جلسات استثنائية يوميا لغاية ما اوصل
الا اني اديكم الحكم اللي انتم عايزينه بس قل لي لو الحكم ده صدر قبل الانتخابات الرئاسية ما لوش حجية اللي انتم عايزينه ولا حكم آآ على اوراق هو طبعا مش الحكم اللي احنا عايزينه يعني تفصيل يعني الحكم اللي انتم الحكم في القضية يعني انما مش الحكم يعني. اه
في القضية. اه. فهل احنا هنطلع الحكم في القضية سريعا ازا كان الحكم له اثر على لجنة الانتخابات الرئاسية. انما دي لجنة قراراتها وبالتالي القضية شغالة وهتمشي في مسارها الطبيعي اللي جايز ياخد اربع خمس ست اشهر انما المهم. اه. ان التوقيت عدى خلاص. فانت تشعر
وعلى فكرة ما فيش جديد ده انا حصل لي الكلام ده كزا مرة. اه. تتزور الانتخابات ويصدر قاضي من القضاة اه اه قرار مزور في الانتخابات اعلان فوز حد تاني غيري
وبعدين انا اطعن وبعد سنة ولا حاجة يطلع الحكم لصالحي ان انا اللي كنت ناجح وان الانتخابات مزورة بس خلاص مجلس الشعب كان عدى. بس عارف لا جديد يعني. لأ انا انا مقدر جدا ان حضرتك بتقوله آآ انما الحاجة اللي ما فهمتهاش بعض التصريحات اللي صدرت عن حضرتك
وقلت فيها ان امريكا خايفة من حازم صلاح ابو اسماعيل ولذلك تآمرت عليه. نعم. وبعتت الاوراق او او يعني آآ كانت سببا وراء استبعادك من السباق يعني حضرتك راسك براسك براس امريكا حضرتك فوق راسي والله العفو يا فندم هل في طب
في مصر بلاش حازم صلاح ابو اسماعيل. صحيح. بيشكل نقول فزاعة لامريكا. سيدة العالم والسوبر باور واللي قاعدة بتلعب الدنيا كده والله كلام حضرتك ممتاز جدا وانا هجاوب حضرتك اجابة اقول لك مقدما
انها هتعجبك وهتعجب كل واحد من اللي بيسمعونا لان هي منطقية جدا. اه حضرتك بتحكم على اجابتك؟ اه التواضع يعني يقول لك اجابة رائعة تواضع ما فيش بعد كده. شف يا سيدي. اه
حازم صلاح ابو اسماعيل لا يساوي شيء بالنسبة لامريكا خلاص يعني ولا حد ولا يمثل مشكلة بالنسبة لها انما اللي يمثل مشكلة حقيقية بالنسبة لامريكا مصر اللي خمسة وتمانين مليون على حدود الاسرائيليين
دي ازمة اه. لو لو طريقة ادارة الحياة في مصر الطريقة دي تمثل خطر. بالطريقة دي تمثل نص خطر بالطريقة دي تمثل امان. بالنسبة لامريكا صح ولا لا؟ اه. في خلاف على كده؟ لأ. شيء طبيعي. اما
اسرائيل اولوية قصوى لدى الامريكية المتعاقبة. بالزبط. حلو. ازا كان تفجير خطوط الغاز في سيناء عمل لهم مشكلة وهي حاجة صغيرة. اه بالك لو نظام حكم هيعمل لهم مشكلة اكبر من كده. اه. فليس المقصود حازم صلاح ابو اسماعيل لانه مغتر بنفسه وشايف نفسه راسه براس امريكا
لا لا لا ما فيش كده الفكرة ان امريكا احنا لو متصورين ان امريكا قاعدة ايديها في المية الباردة ولا تدرس الانتخابات المصرية وما بتحاولش ترتب والاسرائيليين نفس الكلام. اه. ترتب اوضاعها. افرض عمرو موسى كسب. طب لو عبدالمنعم ابو الفتوح كسب؟ اه. طب افرض اللي كسب هو محمد مرسي طب افرض
لازم تعمل كده دي دولة عظمى مخابراتها لازم تدرس كده. اه. فانا بعتقد ان ان ما طرحته من جمع قوة الناس مع بعض ان الشعب يصبح لحمة واحدة علماني ولا ليبرالي ولا اسلامي ولا مسيحي ولا مسلم ولا ولا ولا ولا
وحجم النجاح اللي حصل احنا كنا وصلنا لتوكيلات بعشرات الالاف من المسيحيين. وصلنا الى الى اعداد من الناس اللي مش ظاهر عليهم اي لا سلفية ولا اخوانية موجودين معنا في الشوارع في كل مكان وصلنا الى ان ما فيش استفتاء واحد ولا استطلاع رأي واحد الا لما بنطلع فيه
الاوائل بفرق كبير وصلنا لحالة من الشعبية وقطعا شيء منطقي ان امريكا الدولة العزمى تدرس مش لان حازم صلاح ابو اسماعيل ده حاجة كبيرة ولا صغيرة. ولكن لان هي عايزة ترتب الاوضاع في مصر. بس امريكا عارفة اكتر مني ومنك يا شيخ حازم ان
ان مصر ما بعد السورة تغيرت بمعنى ان النظام السياسي في مصر مش هيبقى واقف على فرعون ولا على رئيس جديد هتبقى دولة مؤسسات وفيه ديمقراطية وفيه اليات لاتخاز القرارات
بعيد عن هوى الراجل اللي موجود في كرسي الحكم. نسبيا صح. لكن انا اقول لحضرتك انا مسلا واحد من الناس بقول ان مثلا عودة عمرو موسى رئيسا للجمهورية. عندي انا تساوي بالظبط ان حسني مبارك كان رئيس جمهورية. بالظبط
يا سلام بالزبط حتى على البني ادم العادي اللي ماشي قدام كمين مرور في الشارع. وعمرو موسى يبقى زي مبارك بالزبط. واحمد شفيق نفسه من ناحية ايه بقى؟ من ناحية
من من ناحية لها وجهين الوجه الاولاني اولا انا لا استطيع ان انا اتهم واحد في زمته المالية فما ليش دعوة بالذمة المالية. انا بتكلم سياسيا يعني. اه. اه من ناحية انه الناس هتعاني من انه نزام الحكم في مصر له نفس
الترتيبات مع الخارج مع الاسرائيليين والامريكان بحيس ان اللي بيترجم داخليا في الاخر هو انه على قد على قد قدر اللي عايزينه للمصريين يعيشوه هنرجع نرجع مرة تانية مش هتبقى مش هيبقى في تقدم. انت حضرتك عارف ان البرازيل مثلا
في عدد قليل من السنين ما تصدقوش وقفزت بقت واحدة من العشرة الاقتصاديات الاولى في العالم. اه. ده مش هيحصل لمصر هتبقى لازم تفضل ماشية في السياق العام. وهيفضل المواطن العادي لازم يفضل خايف. لازم. بس ممكن واحد يدعم عمرو موسى او لو
موسى قاعد قدامك دلوقتي هيقول لك آآ مش يقول لك مقارعة الحجة بالحجة. طبعا. هيقول لك انا عندي برنامج رئاسي يا اخي في الملف الاقتصادي اقراه كويس. الملف الاقتصادي بيركز على تحقيق الرفاهية للمواطن المصري. اسرع ما يمكن لان هو ده السبيل لان
ارقى بمصر وتقدم بالمواطن المصري واخليه يتعالج صح ويتعلم صح. يعني التركيز على الملف الاقتصادي عنده واضح جدا في برنامجه. صح بس يعني مع حسني مبارك كان كده لأ انا فاهم. يعني البرنامج الرئاسي لحسني مبارك كبرنامج كان حلو اوي. اه. لطيف جدا. بس بس له حتة ان ان الغرب والامريكان هيبقوا
بيسيطروا على مقدرات مصر آآ في ظل اي حاكم جاي مش مشكلة عمرو موسى او غيره رغم ان انت ما تقدرش ما تقدرش تتنبأ لانك انت لسه ما جربتش لأ انا جربت
انا جربت اه اه شخص او شخصين اولا انا عمري ما اتكلمت عنهم وانا مرشح. اه. يعني ده عشان يبقى واضح منذ ترشحت حتى استبعدت لم اتكلم عن ولا شخص من المتنافسين. والله
انا دلوقتي انا واحد من جمهور الناس. اه لأ دول جربوا جربوا. اه. واحد جرب في وزارة الخارجية وشفنا احنا كنا بنبكي بدل الدموع دم. دم في اثناء ما كان وزير خارجية
سواء سواء في مشكلة البوسنة والهرسك لما كانوا بيجعلوا الكلاب تعتدي جنسيا على الناس هناك ومصر كنا عايزينها تنطق واو في مشكلة فلسطين اطفال الحجارة اللي كان بيحصل لهم وفي سنة تلاتة وتسعين بعد اوسلو وما الى ذلك
لأ احنا حسينا الحاجة الاهم يا استاز معتز ان انا احمد شفيق او عمرو موسى وقاعد في مجلس الوزراء اربع خمس سنين اهو. مم. المجلس الوزراء بيجتمع مرة كل اسبوع
باجي كل اسبوع احضر النهاردة اشوف ان في سلب ونهب في الدولة وانا مستمر. بكرة في تعزيب وقتل وانا مستمر بعده في طوارئ وانا مستمر ست تزوير انتخابات ست انتخابات مزورة اتنين شعب وتلاتة شورى واتنين محليات يبقى سبعة. مم. في في زمن وزارته
وسايب الشعب يزور واللغة يقول لا انسى الست اللي قتلت بالرصاص كل ده والوزراء مستمرين عادي ما فيش اي مشكلة ايه ده ويرجع النهاردة حد من دول يقول خلوني بقى ابقى انا رئيس على الناس دول ما الناس دول انت كنت وزير عشر سنين ولا خمس سنين ولا اربع سنين وترى
والنهب والاثر وترى الاعتقالات وترى الطوارئ وترى التعزيب. وترى وترى وترى ومع زلك وتزوير الانتخابات ولا حاجة مستمر في مجلس الوزراء والبسمات الحلوة اللطيفة. ولم يخرجوا الا لما حسني مبارك. مش خرجهم. لأ اعلاهم زي ما هو محمود رياض
وزير خارجية وبقى امين جامعة الدول العربية. عصمت عبدالمجيد وزير خارجية وبقى جامعة الدول العربية. عمرو موسى وزير الخارجية وبقى يعني شيء معتاد. فلما ما حدش يقول حد يرد عليك يقول لك والله ما حدش فيهم آآ مسلا آآ آآ اثبت ضده اي فساد او ما اتاخدش في آآ محكمة او ما صدرش ضده اي
في حكم من القضاء المصري بان هو ما هو مش ده اللي بيعتمد عليه. اه. انا مش بقول كده. انا بتكلم على الجانب السياسي. الجانب السياسي. اصله ما ينفعش مش كل واحد لازم ياخد حكم
الجنائي ممكن واحد ما ينفعش سياسيا. اه. ولزلك حتى لما بيقولوا عليهم اصل ده اللي هيروح اخر النهار الاقي سولار في محطة البنزين واروح الاقي خضار مش عارف فين اروح الاقي فين ؟ اه. لأ ده لم كلمة رجل دولة دي خدعة كبيرة دي مش صحيحة. دول عمرهم ما يعرفوا الدولة. خالص. اه. يعني عمره ما اشتغل لا في الصحة ولا في
دواء ولا في التعليم ولا التموين ولا شئون اجتماعية ولا عارف مواصلات ما فيش ولا حاجة من الدولة يعرفوها خالص ولا اشتغلوا ولا تعبوا في الميزانيات يقولوا وارد قد ايه والمنصرف قد ايه؟ ده بيشتغل برة في الخارجيات. اشتغل مع الاوروبيين موقفك ايه آآ كمواطن مصري؟ اه. لو
وهو فعلا جاء به الصندوق الانتخابي في انتخابات نزيهة ونظيفة يعني. لو انتخابات نزيهة ساستديره فورا الشعب واقول له اللي هيبقى ابنه بكرة يتلطش بالقلم على وشه يبقى يستاهل بقى. لانه ازا الشعب وصل انه بعد ثورة
اصبح فيها في رمق احتمال نحيا كراما احتمال يبقى الانسان فيها محترم ويعيد مرة اخرى علشان يلاقي لتر سولار وغيره يبقى نستاهل نستدير للشعب تقول له انت تستاهل توعية ايه هيبقى من رئيس مصر
انا لا استطيع ان انا اخرق ثوابت ما قدرش تعترف بنتيجة فيعني بتقول هنعمل سورة تانية وهننزل الشوارع وهكزا هو هيحصل كده بس مش انا اه يعني يعني لو لو حصل اه يعني انا باعتقد ان مش هيحصل استقرار حتى اللي بيقولوا عشان الاستقرار لأ ده بالعكس هيبقى الفصيل الثوري
والفصيل العادي الاتنين هيفضلوا يخبطوا في بعض الاربع سنين الجايين. شخصيا دلوقتي لازم ناخد فاصل اعلاني اعزرني طبعا طبيعة البرامج. لا لا بس ما ينفعش نتفق على نسبة من الاعلانات دي للضيوف اللي بيجيبوا اعلانات؟ والله مش حاسس ان حضرتك تأمر اللي تأمرني به انا
تحت امرك. الله يخليك. آآ بس آآ ناس تقول لك انت بوستراتك غرقت الدنيا ده ناس كسبوا منها كويس جدا كانوا بيطبعوا ويبيعوا لا ده ده صورة الشيخ حازم بتبقى محطوطة على التورتاية وفي الاعياد الميلادية. ما شاء الله فاكر شكوكو زمان كانوا بيعملوا له تماثيل يبيعوها في السوق فانت
ربنا يكرمك يا شيخ حازم نفسي اسألك آآ سؤال ما اعرفش انت كنت هتجاوبني عليه واحنا آآ على بعد آآ نقول ايه تمانية واربعين ساعة من الانتخابات من سيرشح الشيخ حازم صلاح ابو اسماعيل. احاول اعرف الاجابة بعد الفاصل. خليكم معنا. اوعوا تروحوا في اي حتة
فاضل لنا نص ساعة فقط لا غير ويبدأ الصمت الانتخابي فهل حق آآ ناخد قدر المستطاع اكثر قدر من الاجابات من ضيفي النهاردة في مصر الجديدة الاستاز حازم صلاح ابو اسماعيل اهلا بحضرتك مرة تانية. اهلا وسهلا
حضرتك من شوية قلت لي انك ولا عايز عمرو موسى ولا عايز احمد شفيق وقلت لي كل الاسباب بتدفعك لهزا الرأي ازا من ترشح ومن ترى فيه المصلحة لمصر والله يا سيدي انا متحسب جدا لمسألة ممارسة الضغوط. انا عايز اقول لحضرتك
طبيعة الامور الدولية حاليا ان الدول بتمارس ضغوط على بعضها فبالتالي لما بيبقى فيه انتخابات في اسرائيل نقول له يا ترى اللي كود ولا العمل ولا كديمة ونخاف من واحد اكتر من واحد. في امريكا مرشح الحزب الجمهوري
الديمقراطي ونخاف من واحد احنا هنا في مصر نفس الكلام. انا الحقيقة المواصفات اللي انا واضعها انه اقل الناس خضوعا للضغوط الدولية اللي هتترجم داخليا. يعني فيه ضغوط دولية على مصر هتترجم داخليا الى ضغوط في الغذاء وضغوط في الدواء
ضغوط من السلطة العسكرية حتى وضغوط من غيره فانا بحاول اوصل الى شخص اقل انا عشان كده بختار بالاستبعاد لان طبعا انا لما كنت مرشح كنت مرشح لاني مش مقتنع بان الاخرين ينتخبوا فعايز الناس تنتخبني الان ما بقتش موجودة
فبدأت اقول طب ده فلان ده مش هينفع فلان مش هينفع فلان مش هينفع فليكن آآ اللي يبقى عندي هو مين واتخز قرار بناء على كده. انا مسلا واحد زي الاستاز خالد علي. خالد علي ده راجل محامي وكلامه
اه يعني في انما الحقيقة فوجئت بشيء يحزني جدا ان بعد اللي قطعوا الشعب المصري من شوط هو الوحيد اللي يقول انا عايز اغير المادة اتنين من الدستور واخليها بدل ما الشريعة الاسلامية هي المصدر الرئيسي للتشريع
مش يهبط بها درجة واحدة الا انها مجرد مصدر للتشريع لأ ده كمان مصدر من المصادر يعني في مصادر اخرى. يعني ايه في مصادر اخرى احنا المصدر الرئيسي معناها ان في مصادر اخرى ولكن هذا هو الرئيس اللي ما حدش يخالفه
حسيت ان هو بيتكلم عن مادة الشريعة الاسلامية مكالمة المقاومة. بس قبل ما يتكلم خالد علي على مادة الشريعة الاسلامية من المفهوم ان حازم صلاح ابو اسماعيل هيختار واحد من بين اللي عندهم مشروع اسلامي. طب ما هو خلاص. والمفروض
الدكتور محمد سليم اه طبعا انما انما لو خيرت ما بين محمد مرسي وابو الفتوح اه. ولا انت واحد منهم بس مش باعلن. اه. انما انا مختار بالفعل يعني انا عندي ميل واضح
لانه آآ علشان نقطة التفاهمات دي عشان نقطة آآ عدم الخضوع للضغوط عشان نقطة آآ يعني انه كرامة الناس او حريات الناس الحقوق الاساسية ما يحصلش آآ يعني انا اقول لحضرتك انا مش قادر اصدق لغاية هزه اللحزة
ان في مثلا ان قانون السلطة القضائية ما صدرش يعني ايه؟ اه. يعني ايه؟ بس. يعني ازاي يفضل النائب العام الذي انتقاه حسني مبارك هو اللي بيعمل القضايا والتحقيقات لحد ما تروح المحاكم يقوم قتلت الثوار بياخدوا براءات بقوا بقوا كده كل شوية فوق براءة براءة براءة براءة. مستنيين
لغاية ما يخلصوا كل قطعة الثوار ياخدوا براءات علشان يظل النيابة العامة تحقيقاتها المعيبة هي التي بتؤدي الى ذلك لغاية دلوقتي وافضل انا قاعد مبسوط ازاي طب طب حضرتك آآ يعني يعني اصل الكلام يطول في هزه النقطة جدا
اه واه وانا ما اتصورش انا يا شيخ حازم ما اعرفش رأيك ايه انه التشكيك بصفة مستمرة في القضاء المصري ممكن هيساعد على احنا هنبني مصر الجديدة او كده انا ما اتصورش بس قبل النقطة دي انا عايز اعرف معاييرك ايه لما بتختار مرشح. طب بس لأ اصل النقطة اللي حضرتك قلتها دي يعني مهمة جدا الحقيقة. اه اه
ما هو احنا علشان ما يبقاش فيه تشكيك. انت عارف ان سيد الخلق عليه الصلاة والسلام. في يوم من الايام لما شافوه واقف مع واحدة ست في الشارع هو شاف ان دي خميرة للتشكيك وهو رسول الله. مم. وما زعلش
اللي يحط نفسه في موقع الريب هيتهم في موقع الشكوك فيتهم هو غلطان. فالرسول عليه الصلاة والسلام وقفهم وقال لهم لأ تعالوا هي دي مراتي واحنا واقفين هنا بس بنعمل قدام باب بيته. اه
بيزيل شك فانا الا يحب القضاء المصري اني ارفعه لدرجة زي درجة النبوات كده. طبعا هو لا يصل لدرجة النبوات لكن زي درجة النبوات اللي عايزة وكل حاجة تبقى على ميه بيضا زي ما بيقولوا ونقية وزاهرة. احنا بنقول ايه؟ مم. قانون المحكمة الدستورية اللي دلوقتي مع الاسف هو هم اللي متولين لجنة الانتخابات الرئاسية
بيقول انه كان حسني مبارك ينزر في القضاة كده على مستوى مصر يعجبه ده هو ده رئيس محكمة دستورية من غير اي شيء هو ده كده. هم. وبعدين يبص تاني يقول اه وده ينفع الامين العام للجنة
من غير اي قيود. مم. ابدا. مم. حتى مد التعيين الامين العام للجنة للمحكمة الدستورية تضحك الفقرة الاولى يقول لك رئيس الجمهورية بناء على ترشيح من رئيس المحكمة الدستورية يختار الامين العام. اه. جه بقى في المادة التالتة قال لأ بس افرض رئيس المحكمة الدستورية عصلج مع الريس
فراح جاي في المادة التالتة والله العزيم والفقرة بتقول كده حاجة بضحك. يقول ومع زلك. مم. يجوز ان رئيس الجمهورية يختاره مباشرة. ولزلك الامين العام للجنة حاليا اه. ان شاء الله يطلع احسن واحد وكويس وما بتكلمش عنه يعني. مم. ده واحد بكده انه هاد ده
من يرضى ان يكون تكون السلطة السياسية ورأس السلطة التنفيزية هو الذي يختار رئيس المحكمة الدستورية ومش بس الرئيس ولا الامين. ده كل قضاة المحكمة الدستورية يختارهم بهذه الصورة. الناس اللي بتتفرج
جينا دلوقتي واكيد بيتابعونا كتير لان حبايبك كتير الله ممكن يسألك سؤال بسيط جدا يقول لك دليلك ايه على كل الكلام ده؟ وراجل قانون ممكن يكون كلام مرسل كله ان نص القانون يرجعوا لنص القانون. المادة بتقول كده. خليهم انا بتكلم على حكاية اختيار اللي يعجبه ويبص يقول ده
وهاتوا ده واركنوا ده. لأ القانون بيقول ايه؟ القانون بيقول ان رئيس الجمهورية من حقه ان يختار اي مستشار مضى على تعيينه مسلا خمس سنين ولا ما اعرفش كم سنة يختاروا بسلطة مطلقة بمزاجه المطلق. ده ما حضرتك قلت ان هو بيحطهم قدامه
كده واحد شكله عجبه شكله يعني شنبه ودقنه لأ شكله يعني مين ده بيعمل ايه سلوكياته ايه معايير الاختيار حتى لو كان مش حسني مبارك هو رئيس الجمهورية. لو كان حازم ابو اسماعيل هو رئيس الجمهورية. والقاضي اختيار رئيس الجمهورية والسلطة السياسية. ده مما يثير الريبة
طبعا القاضي لابد ان يكون نتاجا قضائيا. طبعا. عشان اطمئن. اه. انما افرض بكرة مسك عمرو اسمه عبدالمنعم ابو الفتوح الحكم برضه ما اقبلش انه يختار رئيس الجمهورية رئيس محكمة دستورية. طبعا لانه ابسط قواعد الديموقراطية مبدأ الفصل ما بين السلطات كمان. ده ده محكمة السلطة القضائية
بتاعة السلطة التنفيزية بتاعة التشريعية ما ينفعش. طب حضرتك لما بتيجي تختار بتختار بمعيار شكله ايه ؟ انا دلوقتي عندي معيار. اه انا طبعا لا شك انه عنصر الشريعة الاسلامية عنصر هو المحور لتفكير الكل ولكن
الشريعة الاسلامية بعد ما استبعدت هنا من الانتخابات اصبحت مؤسسة الرئاسة لم تعد الناس او ما فيش مرشح وعد الناس بانه يبزل ضغوط فيها وانما كلام عام. وبالتالي بقت مجلس الشعب هو اللي
يوديها لوحده مش اكتر من كده. فانا دلوقتي المقياس اللي عندي هو مقياس واحد. اه مين رئيس الجمهورية اللي هيحافز على حرية القرار لرئيس الجمهورية على استقلالية القرار مش هيخضع للضغوط
مش هيشوف انه لازم يعمل تفاهمات مع السلطات الداخلية او المؤثرات الداخلية والخارجية يكون تمنها حقوق الناس وحريتهم الاساسية. من يصدق ان بعد سنة وتلت من قيام ثورة في هتك اعراض في الوحدات والمعتقلين لغاية دلوقتي. لغاية اللحزة دي. مين يقول كده
مين يقول ان فيه تعزيب لغاية اللحزة دي ؟ مين يقول انا اصدق بعد سنة وتلت اعدهم في الشارع ما كنتش بروح بيتي ولا ارى اولادي ولا اي شيء. علشان احاول ان البلد ما الثورة ما
ان بعد ده كله في تعزيب وفي هتك اعراض لغاية دلوقتي انا عايز بقى رئيس هو ده المقياس الوحيد. اه. قدرته على عدم التفاهمات مع السلطة الضاغطة ومع المؤثرات الضاغطة ما يبقاش تمنها
الشباب اللي كانوا ممكن يجد في اشارة مرور والله لا انساه في روكسي. واحد بيقول لي امانة عليك ازا ربنا ولاك تخلي واحد زيي يعيش محترم. بس كل ده كل اللي عايزه منها. الكلمة دي ما تخرجش ولا الرئيس شيخ حازم اللي يلتف حواليه
فئات الشعب المصري في منظومة توافقية آآ فيها روح الروح بتاعة المستقبل بقى روح نظرة لقدام ان احنا نكف عن آآ النبش في اوراق الماضي ونبتدي نقول احنا مصر احنا هنبتدي نبني البلد. لا شك ان ده هيبقى من ضمن اوراق
القوة الكبيرة عند الرئيس ان الناس يبقوا معه بتوعه مقتنعين بان هو صادق. اه. ده مش هيحصل الا لو كان بيلم الناس كلها تمام آآ في هناخد بس فاصل اعلاني ونرجع نتكلم معلش يا شيخ حازم وحضرتك آآ اتكلمت على وجودك في الشارع لاكتر من سنة ونص
ونتساءل على مسألة وجودك في احداس العباسية من عدمه. وكلام كتير اتقال في الموضوع ده ولغط نفسي ان حضرتك برضو تجلي لنا الحقيقة في هزا الملف. يسعدني جدا. وهنكمل في هزا الملف وملفات اخرى
والحقيقة الشيخ حازم صلاح ابو اسماعيل جت له الاف الاسئلة على صفحتنا صفحة برنامج مصر الجديد على الفيسبوك مصر الجديدة على تليفزيون الحياة. خليكم معنا اوعوا تروحوا في اي حتة
اهلا بيكم مرة تانية برحب بضيفي مرة اخرى في برنامج مصر الجديدة الشيخ حازم صلاح ابو اسماعيل. اهلا بحضرتك مرة تانية. اهلا بقي لنا يعني اكتر من عشر دقايق يمكن اتناشر دقيقة
بسرعة كده وقبل فترة الصمت الانتخابي آآ هوجه لحضرتك بعض الاسئلة اللي جت لك على صفحة البرنامج في الفيسبوك بعض من الاف الاسئلة الحقيقة اللي اه يعني حبايبك كتير زي ما انت عارف. هل تنوي الترشح بعد اربع سنوات؟ ده سؤال من عمر قاسم
آآ لا احب الترشح مرة اخرى. لا احب. فعلا! انا انا ترشحت على اساس انها حالة اضطرار وضرورة كان ست شهور للفترة الانتقالية فات منهم تلات شهور ونص وفوجئت بان الموضوع بيجهز للعودة للنزام القديم
كانت في حالة اضطرار ان انا اتقدم عشان اثبت ان الشعبية الحقيقية ممكن يحوزها من ينتمي لوجدان الناس بطبيعة بيعتهم. تقدمت عشان كده لكن انا من الناس اللي ممكن يعني افضل لأ ما لم تكن هناك ضرورة مرة اخرى
تمام هل ترى تقبل نائب رئيس يعني مطلقا لأ لا يمكن اعتقد ابدا ولا نائب رئيس ولا مستشار رئيس ولا مساعد رئيس ولا مطلقا بروح الفريق اؤمن ولكن بروح الفريق مع المتفق معهم. انا اي حد هينتخب كرئيس
انا سلفا عارف ان انا مختلف معه اختلافات كبيرة. حتى المرشحين على الخلفية الاسلامية. نعم. برضو. نعم بلا شك. لكن انا الان زي ما قلت لحضرتك باعد حزب سياسي يذهب مثلا في ان شاء الله في الحالة السياسية المصرية
وبازن الله تبارك وتعالى يكون له شأن كبير في امور كثيرة ازا وصلنا في دراستنا الحالية ان احنا هنصدره فعلا. احنا في مرحلة دراسة الدراسة دلوقتي. بازن الله. هل ترى ان جماعة الاخوان المسلمين تصلح لقيادة مصر في زل نزام الجماعة واحد اسمه كريم امبابي
جماعة الاخوان المسلمين شرف كبير للتاريخ المصري ولكنها تحتاج مراجعة كبيرة جدا حتى تصلح لقيادة البلاد حاليا. اه. ما هو ممكن توضح لي ليه آآ جماعة الاخوان المسلمين نشأت من تمانين سنة والزيادة تلاتة وتمانين سنة تحديدا او دلوقتي بقوا اربعة وتمانين سنة
في الاربعة وتمانين سانية جماعة رائعة منهجها رائع رجالها انقياء لكن اربعة وتمانين سنة معظمهم بتتعرض فيها الضرب واضطهاد وظلم حدثت آآ تشوهات في طريقة الاداء شيء تحصل لاي حد ده هم اكثر صمودا من غيرهم هم احسن فصيل من كل الفصايل الموجودة في مصر حاليا
بس انا بقول لحضرتك يعني انه تشوهات اللي حصلت كتيرة كتيرة كتيرة لاي حد محتاج وقت عشان يرجع تاني يجيد فمثلا هم في البرلمان اولويات الاجندة التشريعية مؤسفة مؤسفة انا اقعد اشتغل في قضية الكيروسين مع انها مهمة للسولار او في قضية تسبيت العمالة مع انها مهمة بس دي القضايا المعيشية
قضايا محور البلد اللي البلد تضيع او ما تضيعش فيها المحور الدستوري بتعمل انك ما ترجعش حالة الظلم مرة تانية ما فيش يناقشوا مسلا قضية زي قضية الزباط بتوع امن الدولة وهل يحصل معهم وهيكلة الداخلية وبعدين خلاص شل في الدرج وانتهى الامر ما ينفعش. هم. فهم محتاجين
انما زي ما باقول لحضرتك هم افضل الفصائل على الاطلاق ما فيش حد يقرب منهم حتى. اه. ونمرة اتنين آآ هم آآ آآ شرف تاريخي شرف تاريخي دول ناس حملوا السلاح ضد الانجليز وضد اليهود آآ طالبوا بالدستور ونسبت اليهم اشياء غير صحيحة
انما لازم ياخدوا وقت عشان يبقوا يعني يبقوا يعني انا حزين يراجعوا نفسهم في ايه بالزبط؟ يراجعوا نفسهم في جسارة القلب في رباطة الجأش في مواجهتهم للسياسيين في مواجهتهم للسلطة الداخلية في في التمسك بالحقوق
في عدم الخضوع لضغوط المجلس الاعلى للقوات المسلحة طول السنة اللي فاتت. مم. بوضوح. مم يراجعوا في انهم يعرفوا يقولوا لأ ما ينفعش اه. ما ينفعش يطلع اعلان دستوري بالشكل الفلاني. ما ينفعش تفرض علي الشيء الفلاني. ما فيش حاجة اسمها خطوط حمراء على الوطن. فيه اشياء طبعا لأ يعني
انا الحقيقة ده اللي انا خايف منه للمرحلة الجاية لو استمرت الحالة بنفس ما فيش جسارة ما فيش الوقفة لا مش هبقى سعيد طبعا. تمام هل آآ حازم صلاح ابو اسماعيل
المرحلة اللي احنا عايشينها النهاردة والكل بيجري بان الاخوان المسلمين دول هم اللحم والدم بالنسبة لي. يعني عشان تبقى حضرتك عارف دول دول كياني بس انا بقول هذا الكلام ان والدك كان آآ انا بقول هذا الكلام عضو آآ طبعا احنا آآ انا انت اتربيت في ولا نزلت
هم اقرب الاحباب لا زال انا لما بتكلم بتكلم عن نفسي الان عن اه. عن عن اه يعني ان انا اعمل ازاي استمسك ازاي مرة تانية وهكزا فانا بتكلم عن كما لو
كنت بوجه خطاب لنفسي باوصي نفسي يعني تمام هل حضرتك آآ مش عايز اقول ندمان انما كنت تتمنى انك تبقى آآ جزء من من سباق الرئاسة والشو الاعلامي والمناظرات ودخولك الى حلبة السباق في الاوقات دي تحديدا ولا ولا شايف ان المسألة دي بعيدة عنك وانت نايم بالليل كده على المخدة ما فيش
مشكلة جميل جدا اولا اشكرك جدا على السؤال ده اقسم لك بالله ان انا في حالة السعادة على المستوى الشخصي سعادة واستمتاع غير عادية بان ربنا سبحانه وتعالى نجاني. ليه يا شيخ حازم؟ انما انا اللي انا قلق عليه ان انا دخلت زي ما قلت لحضرتك لحالة الضرورة والاضطرار
هو ده اللي مقلق بالنسبة للحالة اللي جاية حاسس بقلق ربنا نجاك من ايه انا كنت خايف من الليلة الاولى عندما اصير رئيسا ويبيت واحد جعان لسه او عنده مشكلة. وفي اول ليلة
حجم الاوزار قد ايه هو الرئيس لازم ييجي بعصاية سحرية معه يخلي كل الناس كلامك بس ازا كان ازا كان اه اه لسة قلبه حي لسه لم يعني ممكن يبقى على كل حال المسئولية لما تتشال من على الواحد
الحقيقة معلش انا كده دي طبيعتي على فكرة. اه. يعني انا دي طبيعة انا حسيت ان ان الحمد لله اللي يسمعك بتقول الكلام ده. يقول لك الله! امال انت قاتلت بشراسة ليه عشان تبقى رئيس! وتنزل
الناس لا مؤاخذة في الكلمة يعني. صح صح. العباسية ودخلت شمال في المستشار وفي اللجنة وفي الامريكان وتحدية الجميع قلت انا من حقي ودلوقتي تقول لي انك انت ارتحت شف دي ده كان عشان
يعني اقول التعبير اللي الناس يفهموه علشان مصلحة البلد ان انا كنت حاسس ان لازم نطلع نلحق نلحق نزبط الامور قبل ما البلد بزلت اقصى ما استطيع عشان الثورة دي ما ترتدش وتفشل زي الثورات السابقة كلها ما ارتدت الى المظالم
فكنت بعمل اقصى ما استطيع علشان اللي كنت بقراه في الكتب من انه الثورات بترجع ترتد للزلم من جديد ما يحصلش وانا عايش لا يمكن عشان مصلحته بس هو في الحقيقة لوجه الله الكريم. يعني عشان برضه الكلام كان هذا لاني اخشى الاثم ان ما ينفعش
انما ده على مستوى المصلحة العامة على مستوى انما على المستوى الشخصي المستوى الشخصي الانسان شعوره بالوزر عن الاخرين. آآ حاجة غير عادية. اه. حاجة انا معلش انا كده تتحمل هل تحمل المسئولية ده خلاك ينتبك شعور بالزنب نوعا ما لوقوع قتلى وشهداء
ودماء شباب في في رقبة حسين في العباسية. ده زنب في رقبة حسين طنطاوي وسامي عنان. شيخ حازم لمن يتهمك بانك يعني كنت سبب في ان الناس دي راحت هناك. اجاوبه اجابة فاصلة جدا وواضحة ورائعة برضه
اصف اجابتي قبل ما اقولها. اقول له ارجع الى بياناتي اليومية المنشورة على الفيسبوك النداءات اليومية التي تقول للناس يا جماعة بلاش كزا ونهدأ ونتجاوز هزه الصفحة واعتبروها انتهت وكل شيء
اقول لهم ان كون انكم سمعتم كلام كتير بعكس الحقيقة ارجعوا للحقيقة ده انا لو كنت بطلع بيان يومي بس البيان اللي على الانترنت في سقافتنا يا شيخ حازم حد يقول لك الله! ده انت انت كنت تاخد عربيتك وتروح تتمشى كده في وسطيهم وتاخدهم يلا يا اخوانا نرجع على بيوتنا. ما هو
الاجابة على ده يعني اجابتين حياة واضحتين. اولا انا بالفعل عملت مكالمة تليفونية ازيعت على المنصة في ميدان تحرير بالميكروفون والناس سمعوها. اه. وقلت هذا الكلام للمتواجدين في الميدان. وطبعا هم هاجوا علي يعني مش عايزين يمشوا وكده. فهم ما كانوش
يعني هم ناس احباب مخلصين وكل شيء ولكن مش بمعنى ان هم ملتزمين باللي انا بقوله او شيء. هم. لكن الحاجة التانية آآ كما ربما يعني يعلم بعض الناس او كتير من الناس. اه. ان انا آآ كان آآ يعني اصبت بشيء من من يعني حالة في
غضروفي طارق قعدت سبعتاشر تمنتاشر يوم راقد على ظهري ممنوع من الحركة. اه. فكان من مش ممكن انزل اخد عربيتي وانزل في الوقت ده واروح مم. زي كده. انما مع زلك بالتليفون عملت عدة مداخلات ومنهم المرة اللي بقول لحضرتك انه الناس اتكلموا معي فيها. ومع زلك الناس دول مش
الناس دول وجدوا خبط في البنيان الدستوري للبلد باهدار حكم قضائي وعلى فكرة مم. رئيس لجنة الانتخابات الرئاسية وامينها العام الزاهر هم فاهمين ان المادة تمانية وعشرين اللي بتحصل القرارات دي معناها
انهم ما يستجيبوش لاحكام القضاء لانهم قالوا كلام يشبه هذا الكلام من من يومين كده. اه. بيقول احنا امبارح في المؤتمر الصحفي بيقول كلام غريب جدا. بيقول اه زملائنا القضاة وبنحترمهم لكن احنا قراراتنا محصنة. ايوة قراراتك محصنة لما تصدر ما حدش يلغيها. انما علشان تصدرها لازم
تبقى مش مصادمة لاحكام القضاء. ده شيء طبيعي. بس حضرتك يعني فاللي نزلوا ميدان العباسية ولا ميدان التحرير ولا كده دول ناس بيتكلموا عن خبط شديد في البنيان الدستوري للبلد. اللي هي احكام القضاء وحجيتها. مم. وفي نفس الوقت ضد مادة دستورية بتحصل
قرارات آآ في زل استمرار الدستورية دي ضدها دلوقتي انما وقت ما استفتي الشعب عليها انتم كتيارات آآ دينية انتم اول من دفع بالاجابة نعم مش لا شف يعني بيفقد الدينية بعض المصداقية
ها انا ذا اعلنها لجماهير مصر بكاملها ان الاستفتاء بنعم كان هو ولا يزال هو الصح. بس خلي بالك احنا استفتينا بنعم اللي هو الدستور اللي انتخابات قبل الدستور على ان تكون في ستة اشهر مش حلني احنا كنا بنقول نعم عشان تجري الانتخابات الرئاسة والبرلمان في ست شهور ويمشي المجلس
بعد تمانية واربعين ساعة رايحين ننتخب دستور يا شيخ حازم. اه اسف ننتخب رئيس. انا اسف. جميل من غير رئيس. هننتخب رئيس من غير دستور. اه اي يوم يكون فيه
رئيس منتخب افضل من مجلس عسكري ان رأينا منه ما رأينا وغير منتخب حتى لو كانت السلطات فيها شيء من الالتباس. صدقني. صحيح. لانه لانه السلطات المعطاة دلوقتي دلوقتي اه. للمجلس العسكري دلوقتي
يا استاز معتز هل تعلم ان ميزانية الخمسة وتمانين مليون بني ادم من ميزانية اللي احنا ماشيين عليها دلوقتي موقعة من شخص واحد هو حسين طنطاوي وهو ليس منتخبا. السنة اللي فاتت دي كلها والحساب الختامي بتاع السنة اللي قبلها
اللي بيقول فيه استقامة ونزاهة وشرف ولا فيه سرقة ولا الدنيا ماشية كويس موقعة منه وهو غير منتخب مجرد ان يوجد رئيس حتى لو لسه مش مجود اه اه هذا افضل مليون مرة من استمرار الحكم العسكري لا شك لكن اه
انا كنت طرحت جملة مهمة تصريح مهم منك ده يا شيخ ايمن. طبعا ده احنا جينا وقت المجلس العسكري ده معه سلطات البرلمان زائد سلطات الرئيس زائد كل السلطات اذا وجود رئيس مصري ويعلن رسميا ان شاء الله في يوم واحد وعشرين يونيو ده خطوة فارقة ومفصلية يحتاجها المجتمع المصري
ورحيل المجلس العسكري الى ثكناته. ده جديد لا شك ولكن بس انا اقترحت اقتراح الحقيقة كنت اراه ممتاز جدا اه. انه يصدر اعلان دستوري بيقول ان مجلس الشعب يستطيع ان هو يضع
الاعلان الدستوري التكميلي الخاص لان جريمة ده ده شيء مشين ان المجلس العسكري يطلع اعلان دستوري تكميلي. ومشين ان الاحزاب تروح تحضر وتتفق على الكلام ده اه. مجلس الشعب كان يقدر يحط
تجويد لسلطات الرئيس مؤقت ويطرحه الاستفتاء على كل حال آآ بدأ الصمت الانتخابي دخلنا في الجد. اه الخمس دقايق دول هيعملوا لنا مرشح وفي ناس بتقول الحمد لله انه بدأ الصمت الانتخابي
آآ خلينا نرتاح زي ما بيقولوا. وايا كانت النتيجة انا آآ بشكرك جدا على قبولك الدعوة. وبتمنى لك التوفيق في اي شيء تختاره وربنا معك. الله يخليك. وتحياتي لاسرة حضرتك. انا شاكر جدا جدا. بشكرك على تشريفك. ودايما بخلص لقائي معكم. وانا شاعر بحالة من السعادة. الف الف
شكر لك شكرا لك وشكرا لمتابعتكم هزا الحوار. وان شاء الله بعد آآ تمانية واربعين ساعة من دلوقتي يتوجه ملايين المصريين لاختيار رئيسهم الجديد اول رئيس مدني منتخب بعد ثورة خمسة وعشرين يناير التي اطاحت بالرئيس
السابق وبالنظام. شكرا على المتابعة ونلتقي بكرة ان شاء الله الى اللقاء